CELEX: 32016R1184
Language: sl
Date: 2016-07-18
Title: Uredba Sveta (EU) 2016/1184 z dne 18. julija 2016 o spremembi Uredbe (EU) 2015/2265 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2016–2018

21.7.2016   
            
            
               SL
            
            
               Uradni list Evropske unije
            
            
               L 196/1
            
         UREDBA SVETA (EU) 2016/1184
   z dne 18. julija 2016
   o spremembi Uredbe (EU) 2015/2265 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2016–2018
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 31 Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Uredba Sveta (EU) 2015/2265 (1) odpira in zagotavlja upravljanje avtonomnih tarifnih kvot Unije za nekatere ribiške proizvode v obdobju 2016–2018. Za vsako tarifno kvoto je bil določen ustrezni obseg, da bi se zagotovila ustrezna oskrba industrije Unije v obdobju 2016–2018.
            
         
               (2)
            
            
               V tretjem odstavku opombe 2 v Prilogi k Uredbi (EU) 2015/2265 so opisani postopki predelave, za katere se lahko uporabljajo določene tarifne kvote. V navedenem odstavku narezovanje ni vključeno med postopke, za katere je na voljo tarifna kvota z zaporedno številko 09.2760 v zvezi z zamrznjenim osličem in rožnatim hujem.
            
         
               (3)
            
            
               Za uporabo navedene tarifne kvote je primerno vključiti narezovanje kot postopek, za katerega je na voljo navedena tarifna kvota.
            
         
               (4)
            
            
               Uredbo (EU) 2015/2265 bi bilo zato treba ustrezno spremeniti.
            
         
               (5)
            
            
               Obdobje, v katerem se uporabljajo kvote, odprte z Uredbo (EU) 2015/2265, prvo leto traja od 1. januarja do 31. decembra 2016. Ker je treba zagotoviti enako obravnavanje gospodarskih subjektov, bi se morala ta uredba uporabljati retroaktivno z učinkom od 1. januarja 2016 –
            
         SPREJEL NASLEDNJO UREDBO:
   Člen 1
   V tretjem odstavku opombe 2 v Prilogi k Uredbi (EU) 2015/2265 se doda naslednja alinea:
   
      
                  „—
               
               
                  narezovanje za proizvode pod oznakami KN ex 0303 66 11, 0303 66 12, 0303 66 13, 0303 66 19, 0303 89 70, 0303 89 90“.
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. julija 2016
      
         
            Za Svet
         
         
            Predsednica
         
         G. MATEČNÁ
      
   
   
      (1)  Uredba Sveta (EU) 2015/2265 z dne 7. decembra 2015 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2016–2018 (UL L 322, 8.12.2015, str. 4).